open-index/open-wikipedia-markdown huggingface dataset:
Varieta

**Varieta** alebo **odroda** môže byť:
*v biológii, poľnohospodárstve a pod.:
**v systematickej taxonómii v botanike (a zastarano resp. zriedkavo aj v zoológii): slovenský ekvivalent taxonomickej kategórie, ktorá má latinský názov “varietas” (t.j. taxonomická kategória nižšia ako poddruh či plemeno a vyššia ako forma, v zoológii v niektorých prípadoch aj obdoba poddruhu či plemena), pozri Varieta (taxonómia) (a taxonomická úroveň)
**pri kultúrnych rastlinách (z taxonomického hľadiska nevhodne, ale v praxi často): 
*** kultivar (lat. cultivar; synonymum: sorta) , 
*** (spravidla len tvar "odroda":) kultivar, ale len v oblasti oficiálnej poľnohospodárskej ekonomiky, synonymum: sorta, pozri pod kultivar
*** zriedkavejšie: skupina kultivarov (t. j. podľa súčasného znenia ICNCP: "Skupina", podľa starších znení ICNCP: "skupina kultivarov", podľa ešte starších znení ICNCP: "konvarieta" ), synonymum: sorta, pozri pod Skupina (ICNCP)
* v mineralógii: druh nerastu odlišujúci sa od hlavnej podoby nerastu formou, farbou, chemizmom a pod., pozri odroda (kryštalografia)

**Varieta** môže byť aj:
* rôznosť, rozmanitosť 
*v jazykovede: a) podsystém konkrétneho jazyka so špecifickou komunikačnou funkciou, napr. priestorový (spisovný jazyk, regionálne nárečie), sociálny (sociolekt), funkčný (právnický jazyk), b)  útvar národného jazyka , pozri napr. útvar národného jazyka
*v matematike :
**Hausdorffov topologický priestor M so spočítateľnou bázou, pre ktorý existuje d ∈ ℕ takým spôsobom, že pre každé m ∈ M existuje otvorené okolie U a homeomorfizmus φ : U → Uφ z U na otvorenú podmnožinu Uφ v ℝd  , pozri varieta (matematika)
**ireducibilná varieta
**absolútna varieta
**primitívna trieda
*v kybernetike: počet rozlíšiteľných prvkov danej množiny prvkov , pozri varieta (rozlíšiteľné prvky)
* v pedológii: kategorizačná jednotka Morfogenetického klasifikačného systému pôd ČSSR, pozri pod Morfogenetický klasifikačný systém pôd ČSSR

**Odroda** môže byť aj:
* v zoológii zriedkavo: poddruh (lat. subspecies) 
* expresívne: niečím sa odlišujúca skupina, druh

## Poznámky


## Referencie
Vášeň

**Vášeň** je iracionálne pohnutie človeka, spôsobené vierou v blízkosť kvality, ktorá si zaslúži dôveru. Realizuje odpoveď fantázie na aktuálnu potrebu uspokojenia.

Ide o silný, dlhodobý cit, ktorý významne ovplyvňuje človeka a jeho myslenie i činnosti. Je zdrojom energie, vytrvalosti a vôle prekonávať prekážky a dosiahnuť ciele; triedenie nie je ľahké, pretože vášní je veľké množstvo: vášne zberateľské, umelecké, čitateľské cestovateľské, vlastenecké a i.

Psychologická definícia vášne znie: silný, stály, všetko ovládajúci cit, ktorý dominuje nad ostatnými pohnútkami človeka a sústreďuje všetky jeho snahy a sily na predmet vášne. Príčiny vzniku vášne sú pomerne rôznorodé - môžu byť podmienené vedomým ideovým presvedčením, vychádzať z telesných pudov, môžu mať patologický pôvod (napr. pri paranoidnom vývine osobnosti) ( fanatizmus). Vášeň môže osobnosť prijať alebo sankcionovať, môže ju odcudzovať, prežívať ako niečo neželateľné, nutkavé. Hlavným znakom vášne je jej účinnosť, spojenie vôľových a emočných momentov. Jednota mravného, rozumového základu a vášne je často hybnou silou veľkých činov, hrdinstva, objavov.

## Súvisiace články
* Emočná psychológia, Vášne

## Externé odkazy
* FILIT Zdroj, z ktorého (pôvodne čerpal tento článok)

## Iné projekty

Kategória:Láska
Kategória:Emócie
Luc de Clapiers, markíz z Vauvenargues

**Luc de Clapiers, markíz z Vauvenargues**, známy skrátene ako **Vauvenargues** (* 6. august 1715, Aix-en-Provence, Francúzsko – † 28. máj 1747, Paríž) bol francúzsky prozaik a moralista.

## Iné projekty

## Externé odkazy

Kategória:Francúzski spisovatelia
Kategória:Osobnosti z Aix-en-Provence
Väz

**Väz** môže byť:
*synonymum pre väzy
*druh tkaniva, pozri väz (tkanivo)
*brest väzový (*Ulmus laevis*)
*v lodiarstve: rovný alebo ohnutý drevený trám alebo oceľový odliatok, ktorý je pokračovaním kýlu lode a ukončuje loď jednak v jej prednej časti (tzv. predný väz alebo čeleň) a jednak v jej zadnej časti (tzv. zadný väz alebo kormovec, pri niektorých parníkoch aj tzv. kormidlový kormovec), pozri väz (loď)

## Referencie
Sergej Ivanovič Vavilov

**Sergej Ivanovič Vavilov** (* 24. marec 1891, Moskva, Ruská ríša – † 25. január 1951, Moskva, ZSSR) bol ruský fyzik, prezident Akadémie vied ZSSR (1945-1951); venoval sa fyzikálnej optike (najmä štúdiu fotoluminiscencie).

Bol nositeľom štyroch Stalinovych cien (1943, 1946, 1951, 1952 — posmrtne). Narodil sa v rodine moskovského výrobcu obuvi a mestského predstaviteľa Ivana Vavilova. Bol mladším bratom sovietskeho genetika Nikolaja Vavilova.

## Externé odkazy
* Biografia

## Zdroj
* FILIT Zdroj, z ktorého (pôvodne) čerpal tento článok

Kategória:Ruskí fyzici
Kategória:Členovia Ruskej akadémie vied
Kategória:Osobnosti z Moskvy
Kategória:Pochovaní na Novodievčom cintoríne
Väzba

**Väzba** môže byť:
*všeobecne:výsledok alebo spôsob spájania častí do celku, viazanie
*spojitosť, súvis
*v polygrafii: pevný obal knihy, pozri väzba (obal)
*v textilníctve: spôsob preväzovania nití pri výrobe tkaniny, pozri väzba (textilníctvo)
*v práve: úkon trestného stíhania, ktorým sa zabezpečuje obvinený pre trestné konanie a výkon trestu, pozri väzba (právo)
*v jazykovede: rekcia
*v rádiotechnike: prenos energie z jednej kmitajúcej sústavy do druhej, pozri väzba (rádiotechnika)
*vo fyzike:
**podmienka obmedzujúca pohyb sústavy hmotných bodov alebo telesa
**kryštálová väzba
*v chémii: chemická väzba

## Pozri aj
*spätná väzba
Hyperlink

**Hyperlink** alebo **hypertextové prepojenie** alebo **hypertextová väzba** alebo **hypertextové spojenie** alebo skrátene **link** (**prepojenie**) je prepojenie medzi časťami (uzlami) hypertextových dokumentov alebo hypermediálnych dokumentov. Hypertextová väzba najčastejšie reprezentuje krížový odkaz. Nesprávnou variáciou je slovo „linka“.

Využívanie hypertextových väzieb pre pohyb medzi časťami jedného hypertextového dokumentu, medzi rôznymi dokumentmi atď. sa nazýva navigácia.

Hyperlink je odkaz, referencia alebo navigačný element v dokumente na nejakú inú časť toho istého alebo nového dokumentu, ktorý môže byť v nejakej (rôznej) internetovej stránke. S pomocou hyperliku je možné prechádzať medzi jednotlivými miestami jedného dokumentu alebo rôznych dokumentov. Hyperlink je referenčný bod pre ukrytý (odkazovaný) text známy ako hypertext. Keď kliknete na hyperlink, tak tým nasledujete prepojenie. Hyperlinky sú najzákladnejšou zložkou vo všetkých hypertextových systémoch, vrátane webu. Web je bez hyperlinku nepredstaviteľný. Najznámejšie webové portály, ako napr. Yahoo, Google a veľa ďalších, sú viac-menej sústavou hyperlinkov. Pojem „hyperlink“ bol vytvorený v roku 1965 (alebo možno 1964) Tedom Nelsonom na začiatku projektu Xanadu. Nelson bol inšpirovaný populárnou esejou od Vannevara Busha „As We May Think“. V eseji Bush opísal mikrofilm – základný stroj (Memex), v ktorom mohol spojiť hociktoré dve stránky informácií do jednej príbuznej informácie a potom sa vinúť hore-dole medzi stranami v cestičke, ako keby boli na jednodielnom mikrofilme.

Tim Berners-Lee videl možnosť použitia hyperlinku na spojenie nejakých celkov informácie s inými celkami informácie cez internet. Hyperlinky boli preto integrálom k tvorbe World Wide Webu.

## Hyperlinky v iných technológiách

Hyperlinky sa používajú v e-mailoch, textových editoroch, PDF dokumentoch a mnohých iných technológiách.

## XLink: Hyperlinky v [[XML]]

Organizácia W3C opísala Xlinky ako hyperlinky, ktoré ponúkajú omnoho väčšiu mieru funkčnosti, akú ponúkajú v HTML. Tieto zložené prepojenia môžu byť mnohonásobne zamerané, spojené v rámci a medzi XML dokumentami.

## Iné projekty
 

## Externé odkazy
* FILIT Zdroj, z ktorého (pôvodne) čerpal tento článok

Kategória:Hypertext
Kovová väzba

**Kovová väzba** je delokalizovaná kovalentná väzba, pri ktorej sa v kryštáli kovu väzbové elektróny pohybujú v oblasti jadier všetkých zlúčenín atómov.

Kovová väzba existuje medzi atómami kovov v tuhom skupenstve. Katióny kovov kmitajú okolo rovnovážnych polôh a väzbové elektróny sú delokalizované po celej štruktúre kovu - vytvárajú tzv. elektrónový plyn.Treba ju považovať za typ kovalentnej väzby, ktorej väzbové elektróny sa 
pohybujú v oblasti jadier všetkých navzájom zlučovaných atómov. 

Voľná pohyblivosť elektrónov spôsobuje dobrú vodivosť kovov.

## Externé odkazy

* FILIT Zdroj, z ktorého (pôvodne)] čerpal tento článok

Kategória:Chemická väzba
Priama väzba

**Priama väzba** je prenos riadiacich signálov z centrálneho bloku (napríklad mozgu) k výkonným orgánom riadiaceho systému. Spolu so spätnou väzbou tvoria uzavretý okruh cirkulácie informácií v riadiacom systéme, predstavujúce mechanizmus, ktorý odstraňuje nesúlad medzi cieľom alebo vysledkom riadenia.

## Externé odkazy
* FILIT Zdroj, z ktorého (pôvodne) čerpal tento článok

Kategória:Informatika
Spoločenská väzba

**Spoločenská väzba** je súhrn vzťahov a závislostí medzi ľuďmi v spoločenských súboroch.

## Externé odkazy
* FILIT Zdroj, z ktorého (pôvodne) čerpal tento článok

Kategória:Sociológia
Väzba v systéme

**Väzba v systéme** je spojenie medzi prvkami systému, ktorým sa realizuje špecifický vzťah reprezentujúci závislosti (súvislosti) medzi vlastnosťami prvkov (cf. štruktúra systému).

Väzba v systéme je podmienená vzťahom medzi prvkami, pričom nie každý vzťah sa musí realizovať väzbou. Prostredníctvom väzieb sa zabezpečuje interakcia prvkov, a tým aj správanie systému a činnosť systému.

Podľa spôsobu realizácie spojenia sa rozlišuje sériová, paralelná a spätná väzba v systéme.

**Priama väzba v systéme** je spojenie výstupu jedného  prvku systému so vstupom iného prvku systému nesprostredkované nijakým vloženým prvkom.

**Spätná väzba v systéme**  je spojenie výstupov  riadeného prvku so vstupmi  riadiaceho prvku systému, a tým aj uzatvorenie okruhu ich vzájomného pôsobenia. Používa sa v uzavretých systémoch riadenia rôznej fyzikálnej povahy, pričom sa využíva odchýlka stavu systému od určitého stavu na vytvorenie algoritmu riadenia. Algoritmus riadenia závisí od rozdielu medzi cieľom riadenia a jeho skutočným výsledkom. V riadiacom obvode možno určiť uzavretú slučku prícinno-následných javov. Ak sa začiatočná odchýlka stavu, spôsobená poruchovými veličinami, pod vplyvom spätnej väzby zmenšuje, ide o zápornú spätnú väzbu, v opačnom prípade o kladnú spätnú väzbu, ktorá môže spôsobiť nestabilitu systému. Podľa spôsobu spojenia výstupov riadeného prvku so vstupmi riadiaceho prvku sa v systéme rozlišuje:
*priama spätná väzba v systéme je spätná väzba, pri ktorej vedie jeden z výstupov riadeného prvku priamo na vstup riadiaceho prvku
*nepriama spätná väzba  je spätná väzba, pri ktorej sa spojenie výstupu riadeného prvku so vstupom riadiaceho prvku realizuje prostredníctvom ďalšieho vloženého prvku
a vlastná spätná väzba.
* je spätná väzba, pri ktorej pôsobí  prvok systému sám na seba tým, že jeden z výstupov prvku je priamo spojený s jedným zo vstupov toho istého prvku. Prostredníctvom takejto väzby sa kontroluje vlastná činnosť a hodnoty riadiacich veličín, ktoré riadiaci prvok vysiela k riadenému prvku 

## Externé odkazy
* 

Kategória:Kybernetika
Politický väzeň

**Politický väzeň** je osoba väznená pre opozičné názory a nenásilné alebo násilné vystupovanie proti vládnej politike, pre príslušnosť k rase, náboženstvu, národnostnej menšine.

## Iné projekty

## Externé odkazy
* FILIT Zdroj, z ktorého (pôvodne)] čerpal tento článok
Váženie

**Váženie** môže byť:
*meranie hmostnosti, pozri váženie (hmotnosť)
*prideľovanie váh v štatistike, pozri váha (štatistika)
*v prenesenom slova zvažovanie
Vcítenie

**Vcítenie**, **vciťovanie sa** alebo **empatia** (gr. *empatheia*; zo slov *em-* = dovnútra, vnútri, *pathos* = cit, utrpenie) je prenášanie sa do sveta predstáv druhého, do jeho emócií, spôsobu myslenia a postojov.

## Psychológia
Vcítenie je zložitý emocionálny proces/schopnosť premietnuť svoje vlastné "ja" do psychického obrazu inej osoby tak, že nastane súznenie a následné porozumenie postupujúce od emotívnej k racionálnej rovine. Vciťovanie sa je podmienkou možnosti chápania druhého.

Empatia je základným postupom každej psychoterapie a účinnosť každej psychoterapie určuje predovšetkým to, do akej miery je psychoterapeut schopný empatického porozumenia, do akej miery to vie vyjadriť a pacientovi vyjaviť.

## Filozofia a estetika
V hermeneutike má vciťovanie poznávaciu hodnotu. Vciťovanie sa je zážitková rekonštrukcia (napríklad skúmanej dejinnej akcie).

Podľa  Edmunda Husserla je to zvláštna forma empirickej skúsenosti. Vo vciťovaní zakúša vciťujúce sa Ja duševný život, presnejšie vedomia iného Ja. Zakúša ho, no nik nepovie, že ho prežíva a vníma vo vnútornom vnímaní, v lockovskej reflexii, ako svoje vlastné vedomie.

Vcítenie je aj základný termín sympatického symbolizmu. Podľa tohto smeru vzniká estetický zážitok vcítením a projekciou ľudských citov a myšlienok do objektov estetického zaľúbenia, ktoré tým možno dočasne oživiť.

## Zdroje
* FILIT Zdroj, z ktorého (pôvodne) čerpal tento článok
* 

Kategória:Sociálna psychológia
Kategória:Emócie
Kategória:Marketingová komunikácia
Kategória:Cnosti
Vec

**Vec** môže byť:
*opak človeka (abstraktný alebo aj konkrétny jav) alebo v užšom zmysle len konkrétny predmet, vnímateľný zmyslami
*nepresne: fakt, skutok, udalosť, záležitosť, (akýkoľvek) výsledok práce
*vo filozofii: pozri vec (filozofia)
*v práve: a) jeden z predmetov práv, b) záležitosť, ktorá sa má vybaviť, pozri vec (právo)
*výraz uvádzajúci tému písaného listu, uvádzajúci nadpis nad textom
*v hudbe: slovenský raper, pozri Vec (raper)
*vo filme: sci-fi horor z roku 1982 režiséra Johna Carpentera, pozri Vec (film)
Vec (filozofia)

**Vec** vo filozofii je súcno, predmet, objekt. Pojem veci kolíše podľa toho, aké kategórie intervenujú v priebehu jeho tvorby. Vec sa napr. chápe ako časť materiálneho sveta, ktorá má relatívne samostatnú existenciu. Veci sa navzájom líšia svojou kvalitatívnou určenosťou. Závažným gnozeologickým a špeciálnovedným problémom je problém vzájomnej totožnosti a vzájomného rozdielu medzi vecami, ako aj problém odlišnosti veci od objektu a od predmetu.

Podľa Platóna vec iba sčasti participuje (pozri: methexis) na svojom ontologickom, teleologickom a logickom modeli, čiže na idei. Jednotlivé veci odzrkadľujú idey. Príčinou veci je idea.

Podľa Aristotela je vec substancia (usiá); zjednotenie látky a formy. Vec, predovšetkým prirodzená vec, je vždy uskutočnením tvaru, formy na materiálnom podklade, ktorý je možnosťou, lebo prijíma určitý a určiteľný tvar, formu. To sa deje vždy určitým druhom pohybu (prirodzeným – vznik, rast a pod.), alebo umelým (umelecké tvorenie, realizácia podstaty, formy diela v materiáli). A napokon skutočnosť veci ako určitej podstaty či bytosti je vždy konečným cieľom uskutočnenia, a teda samej veci, k čomu dáva podnet vonkajšia pohybová príčina.

Podľa Alberta Veľkého sa vec skladá z látky a formy. Mnohosť jednotlivých vecí závisí od deliteľnosti látky, a nie od rozličnosti foriem obsiahnutých v látke.

Podľa N. Malebrancha je vec príležitostná príčina obracania našej pozornosti k Bohu.

Podľa B. Russella je vec suma (zväzok) fyzikálnych vlastností.

## Externé odkazy
FILIT Zdroj, z ktorého (pôvodne)] čerpal tento článok

Kategória:Filozofický slovník
Corpus delicti

**Corpus delicti** [korpus delykty] (lat., doslova „telo zločinu“) je vec dôležitá pre trestné konanie; slúži ako prostriedok dôkazu alebo na zabezpečenie výkonu trestu, prepadnutie veci alebo ako ochranné opatrenie zhabania veci.

*Správnosť používania pôvodom českých ekvivalentov "doličná vec" / "doličný predmet" v slovenčine, či z jazykového hľadiska odporúčaného slovenského ekvivalentu „usvedčujúci dôkaz“ sa nám nepodarilo zistiť.*

## Externé odkazy
*

Kategória:Latinské právnické výrazy
Vec osebe

**Vec osebe** je vo filozofii predmet ako taký, sám osebe. Pomenovanie „osebe“ zaviedol Christian Wolff a od čias Kanta sa používa na označenie nepoznateľnej „veci osebe“.

Podľa Kanta je vec o sebe to, čo ako ne-ja umožňuje afekciu a v tomto zmysle je predpokladom všetkej skúsenosti. Afekciu definuje ako fyzikálno-empirické pôsobenie  veci osebe (18), ktorého neempirickým účinkom je skúsenosť.

## Externé odkazy
FILIT Zdroj, z ktorého (pôvodne) čerpal tento článok

Kategória:Filozofické koncepty
Vec pre nás

**Vec pre nás** je vo filozofii vec tak, ako ju človek objavuje v procese poznania.

## Externé odkazy
FILIT Zdroj, z ktorého (pôvodne) čerpal tento článok

Kategória:Filozofické koncepty
Večer

**Večer** je denná doba po západe slnka, od začiatku súmraku do noci. Tvoria ho večerné hodiny.

## Iné projekty

## Externé odkazy

* FILIT Zdroj, z ktorého (pôvodne) čerpal tento článok

Kategória:Astronómia
Kategória:Časti dňa
Vechovstvo

**Vechovstvo** je nábožensko-filozofický prúd ruskej filozofie, ktorý sa sformoval v období stolypinskej reakcie a vyústil do programového zborníka Vechi (1909). Stavalo na obrane osobnosti prostredníctvom duchovného oslobodenia.

## Externé odkazy
FILIT Zdroj, z ktorého (pôvodne)] čerpal tento článok

Kategória:Ruská filozofia
Večnosť

**Večnosť** je nekonečné trvanie v čase bez začiatku a konca. Opakom večnosti je časné.

## Iné projekty

## Externé odkazy
FILIT Zdroj, z ktorého (pôvodne)] čerpal tento článok

Kategória:Filozofické koncepty
Časné

**Časné** je označenie pre dočasné ako opak večnosti.

## Externé odkazy
FILIT Zdroj, z ktorého (pôvodne)] čerpal tento článok

Kategória:Metafyzika
Večný spolok

**Večný spolok** je dohoda švajčiarskych kantónov Uri, Schwyz a Unterwalden uzavretá tajne 1. augusta 1291 (dnes švajčiarsky sviatok) na „večné časy“ na obranu vlastných práv proti Habsburgovcom. Z Večného spolku vzniklo Staré sprisahanectvo, základ Švajčiarskej konfederácie.

Kategória:Dejiny Švajčiarska
Véda

thumb|Rukopis ''Rigvédy'', napísaný v dévanágarí začiatkom 19. storočia
**Védy** (jednotné číslo **véda** alebo zriedkavo **védah** či **véd**; sanskritský kmeň: वेद - *véda*, sanskritský nominatív: *védah*, hindská výslovnosť sanskritského slova: *védy*; význam slova: „vedenie, poznanie“) sú najstaršie indické literárne pamiatky (základné posvätné knihy) nábožensko-rituálneho a filozofického charakteru z asi 16. – 9. storočia pred Kr. Védy pozostávajú z nasledujúcich textových vrstiev:
* štyri sanhity (zbierky), ktoré sú najstaršie (13. – 10. storočie pred Kr.) a tvoria jadro véd:
**Rigvéda
**Jadžurvéda – Biela (*Šukla Jadžurvéda*) a Čierna (*Krišna Jadžurvéda*)
**Sámavéda
**Atharvavéda
*ich mladším pokračovaním (9. – 6. storočie pred Kr.) sú:
**brahmany  obsahujúce védistické obrady
**áranjaky (tzv. „lesné texty“)
**upanišády

Védy zachytávajú védske náboženstvo.

V užšom zmysle sa ako védy označujú len sanhity tradované brahmanmi.

## Externé odkazy
FILIT Zdroj, z ktorého (pôvodne) čerpal tento článok

## Iné projekty

Kategória:Védske náboženstvo
Kategória:Indická literatúra
Védske náboženstvo

**Védske náboženstvo** alebo **védizmus** alebo **védaizmus** je staroindické náboženstvo, syntéza polyteistických kultov Árijcov a Drávidov sev. Indie.

Védske náboženstvo je východisko indického náboženstva, zložitý, postupne sa vyvíjajúci komplex náboženských a mytologických predstáv a im zodpovedajúcich rituálov a kultových obradov, v ktorom sa prelínajú čiastočne archaické indoeurópske predstavy (pochádzajúce z doby, kedy Árijci ešte dávno pred príchodom do Indie žili spolu s ďalšími indoeurópskymi kmeňmi na spoločnom území) s kutlúrnou vrstvou indoiránskou (spoločnou indickým a iránskym Árijom). Dotvára sa potom na pozadí mytológie a kultu pôvodných (neindoeurópskych) obyvateľov Indie.

Védske náboženstvo je textovo uložené vo Védach .

Védske náboženstvo je polyteistické a vyznačuje sa antropomorfizmom. Hierarchia bohov nie je uzavretá, rovnaké vlastnosti a atribúty sa striedavo pripisujú rôznym bohom. V Rigvéde hrá významnú úlohu Indra, Agni, Súrja, Sóma, Ušas, Djaus, Váju, ...

Ďalší indickí bohovia vystupujú do popredia až v mladších védskych textoch: Višnu, Šiva, Brahma.

Svet nadprirodzených bytostí dopĺňajú rôzni bohovia - nepriatelia bohov a ľudí – rákšasovia a asurovia.

## Externé odkazy
FILIT Zdroj, z ktorého (pôvodne) čerpal tento článok


Kategória:Dejiny Indie
Kategória:Hinduizmus
Váženie (hmotnosť)

**Váženie** je meranie hmotnosti, spravidla porovnávacou metódou, na váhach rôznych typov.

## Pozri aj
* Váhy (prístroj)
* Hmotnosť

## Externé odkazy
FILIT Zdroj, z ktorého (pôvodne)] čerpal tento článok

Kategória:Experimentálna fyzika
Kategória:Hmotnosť
Kategória:Meranie
Vecitosť

**Vecitosť** je podľa Immanuela Kanta transcendentálna matéria všetkých predmetov ako vecí osebe.

## Externé odkazy
FILIT Zdroj, z ktorého (pôvodne)] čerpal tento článok

Kategória:Filozofické pojmy
Gutaperča

thumb|Chemická štruktúra gutaperče; trans-1,4-polyizopropén.
thumb|right|''Palaquium gutta''. Rastlina, z ktorej sa získava gutaperča.
**Gutaperča** (malaj. *getah* = guma, *percha* = strom) je zaschnutá mliečna šťava zo stromov rodu gutaperčovník (*[[Palaquium]]*) a rodu pajéna (*[[Payena]]*).

## Vlastnosti
Chemicky je podobná latexu, teda prírodnému kaučuku. Na rozdiel od kaučuku (cis-) má gutaperča transpolyizoprénový reťazec. Pri teplote okolo 20&nbsp;°C je tuhá, málo elastická a krehká. Po zahriatí na 50&nbsp;°C sa stáva mäkkou a tvarovateľnou.

## Použitie
Pre svoje dobré izolačné vlastnosti sa v minulosti používala na izoláciu elektrických káblov. Vyrábali sa z nej aj golfové loptičky. Jej zmes s oxidom zinočnatým sa používa v zubnom lekárstve pri ošetrení koreňových kanálikov.

Kategória:Zubné lekárstvo
Kategória:Polyméry
Igric

**Igric** bol stredoveký hudobník a spevák v slovanských oblastiach (slovanská  analógia  francúzskeho  jongleura, nemeckého spielmanna). Slovanský pôvod dokazuje etymológia slova igric-igrať = hrať.

## Pôvod
Dejiny igricov siahajú  až do obdobia Veľkomoravskej ríše, ich pôsobenie nadobúda vrchol v stredoveku. Nemožno ich chápať ako jednoliatu sociálnu  vrstvu, delili  sa  podľa svojho  pôsobenia na igricov v službách vládnúcej triedy (na šľachtických dvoroch, hradoch) a  na igricov pôsobiacich medzi pospolitým ľudom (na ľudových zhromaždeniach, jarmokoch, v  krčmách). Touto funkčnosťou bol determinovaný ich repertoár. Igrici sa organizovali v spolkoch, korporáciách. Usádzali  sa  v  osadách, ktoré podľa vtedajších zvyklostí preberali pomenovanie podľa prevažného povolania obyvateľov. Dokumentujú to miestne názvy najmä na južnom Slovensku (obec Igram, ďalšie, dnes už neexistujúce obce na Žitnom ostrove Igric-Karča).

## Repertoár
Okrem niekoľkých sporadických zmienok v kronikách a listinách o existencii igricov nezachovali sa doklady o ich repertoári, pretože ho predvádzali naspamäť. Predpokladá sa, že išlo o široký a rozmanitý repertoár od historickej epiky, legiend, balád, tanečných, lyrických, satirických, pijackých piesni až po monodrámy (scénické výjavy so spevmi), pantomímu a pod. Sprevádzali sa prevažne na sláčikových nástrojoch.

## Zánik
Igrici boli takmer jediní nositelia inštrumentálnej hudby v stredoveku (zmienky v kronikách o gusliaroch, kobzaroch, lutnistoch).  Títo predstavitelia svetského elementu boli často vystavení útokom cirkvi. Osudy igricov záviseli od vládnúcej triedy. Preto so zánikom feudalizmu zanikli aj igrici.

## Referencie

Kategória:Literatúra na Slovensku
Kategória:Stredoveká hudba
Meander

**Meander** môže byť:
* fluviálna forma, pozri meander (riečny)
* ornament, pozri meander (ornament)
Meander (ornament)

**Meander** je druh ornamentu, ktorý dostal meno podľa kľukatiacej sa maloázijskej rieky prameniacej na náhornej plošine vo Frýgii a vlievajúcej sa pri Miléte do Egejského mora. 

Meander má viacero podôb, v základe ho tvorí pravouhlo lámaný alebo špirálovitý ornamentálny pás. Najjednoduchší je *zuborezový meander* s jednou alebo dvoma krížiacimi sa líniami, v komplikovanejších druhoch bývajú pravouhlo zalamované závitnice, protipostavené hrebene, divergentne smerujúce línie atď. Osobitným druhom je špirálovitý a vlnovkový meander.

Ako výzdobný prvok sa zjavuje už v paleolite, v rytej alebo maľovanej forme sa široko vyskytuje na neolitickej keramike, predovšetkým v oblasti podunajských kultúr a veľký význam nadobúda v halštattskej kultúre. V klasickej podobe sa však vyvíja v starovekom Grécku, kde vychádza pravdepodobne z mykénskych špirálovitých a vlnovkových výzdobných pásov. Na gréckych vázach sa používa od poslednej tretiny 10. storočia pred kr. v jednoduchej forme a rozvíja sa v rôznych variáciách na vázach geometrického obdobia. 

Stáva sa potom najčastejším ornamentom v celej európskej antike, od predetruskej villanovskej kultúry až po staroveký Rím, na architektúre, v maliarstve aj na umeleckoremeselných predmetoch. Z antiky vychádzajú aj arabské, maurské a stredoveké formy meandra. V širšom zmysle patria k meandru aj uzlovité a pletencové keltské ornamentálne motívy. 

Meander potom znovu ožíva v klasicizme ako charakteristický grécky ornament (franc. označenie *á la grécqué*) a široko sa používa aj v celom 19. storočí.

## Príklady

Kategória:Ornamenty
Kategória:Klasicistická architektúra
Kategória:Architektúra v starovekom Grécku
Protoplanéta

**Protoplanéta** je planetoid, ktorý je mierne väčší ako planetezimála a obieha v protoplanetárnom disku slnečnej hmloviny. Takéto objekty vznikajú akréciou objektov ako napríklad prachu a planetezimál v akréčnom disku slnečnej hmloviny.

Mladé protoplanéty mali viac rádioaktívnych prvkov, ktorých množstvo sa zmenšilo počas rádioaktívneho rozpadu. Rádioaktívne zahrievanie a tlak gravitácie viedli ku sformovaniu planét. V roztavených oblastiach sa ťažšie prvky dostali bližšie do stredu planéty, pričom ľahšie vyplávali na povrch, tento proces sa nazýva gravitačná diferenciácia. Zloženie niektorých meteoritov napovedá, že diferenciácia prebiehala aj v niektorých planétkach.

Kategória:Planéty
Planetoid

**Planetoid** alebo staršie **planetoida** (doslovný význam: *planétovitý [objekt]*) môže byť:
*planétka (vrátane alebo bez Kentaurov a/alebo transneptúnskych planétok a ojedinele vrátane komét), pozri planétka
*veľká planétka (vrátane trpasličích planét [prípadne okrem Pluta]), v užšom zmysle len veľká transneptúnska planétka, pozri pod planétka
*od roku 2006: trpasličia planéta 
*zriedkavo:
**väčšie prirodzené teleso slnečnej sústavy okrem Slnka, t.j. planéta, trpasličia planéta, väčšia planétka a väčší satelit v slnečnej sústave, pozri planéta, planétka, trpasličia planéta, satelit
**planéta a okrúhla (a teda veľká) planétka , pozri planéta a planétka
**protoplanéta a/alebo planetezimál
**v minulosti: jedno z hypotetických planétovitých telies, ktoré v zhlukoch lietajú vesmírom  (aj medzi galaxiami)

## Referencie

Kategória:Planétky
Dodekafónia

**Dodekafónia** (z gréckeho *dodeka* – *dvanásť* a *fónia* – *znenie*) alebo **dvanásťtónová kompozičná technika** alebo **dvanásťtónová hudba** je kompozičná technika a druh hudby, založenej na rovnoprávnom využití všetkých dvanástich tónov chromatickej stupnice. Vznikla ako dôsledok snahy po organizácii atonality, ktorá sa dostala do štádia, hraničiaceho s anarchiou. Základným princípom dodekafónie je rovnomerné, pravidelné využívanie všetkých tónov chromatickej stupnice. V prísnej dodekafónii sa nesmie žiaden tón zopakovať skôr, kým nezaznie všetkých ostatných 11 tónov.

S dvanásťtónovými témami sa stretávame už v romantických skladbách napr. Lisztovej, *Faustovskej symfónii* – téma Fausta v prvej časti, v Straussovej symfonickej básni, *Tak vravel Zarathursta* atď. Ide však len o dvanásťtónové témy, ktoré sú chromatickým obohatením tonality. S experimentálnymi snahami o vytvorenie dvanásťtónového systému sa stretávame v prvých dvoch desaťročiach 20. storočia u Golyševa, Hauera, ale predovšetkým u rakúskeho skladateľa Arnolda Schönberga, ktorého dodekafonický systém bol najprepracovanejší, takže ho môžeme považovať za „otca dodekafónie“.

Základným prvkom dodekafonickej hudby je rad- zoradenie dvanásť tónov na základe určitých pravidiel:
* Žiaden tón sa nesmie zopakovať, kým nezaznie ostatných 11 tónov v horizontálnom alebo vertikálnom smere
* V rade sa striedajú menšie intervaly s väčšími, pričom sa uprednostňujú menšie (sekundy a tercie). Využívajú sa intervaly menšie než septima, nepripúšťajú sa rozšírené intervaly.
* Nesmú po sebe nasledovať viac než dva rovnaké intervaly.
* Je nutné vyhýbať sa postupom, pripomínajúcim tonálno-akordické útvary.
* Používanie posuviek je podstatne ľubovoľné
Rad je prípravným materiálom z ktorého sa vytvára pridaním rytmu, metra, dynamiky a agogiky melodický tvar, celé polyfonicky vedené hlasy aj harmónia. Rad teda nie je totožný s témou.

Každý rad má sedem modifikácií, čiže odvodených radov (módov). Všetky modifikácie základného radu spočívajú v zrkadlovom obraze buď horizontálnom alebo vertikálnom smere.

## Referencie

Kategória:Hudba
Kategória:Hudobná terminológia
Akrécia (astronómia)

**Akrécia** alebo **narastanie** je gravitačný proces, ktorým sa formujú telesá ako planéty a hviezdy z prachu a plynu.

## Fyzikálna podstata
Akrécia je postupné padanie látky na hviezdu, galaxiu alebo iný objekt z okolitého prostredia vplyvom gravitačných síl, napríklad v začiatočných fázach vývoja hviezd. V súčasnosti pri väčšine hviezd sledujeme skôr opačný proces, teda stratu hmoty hviezd. 

Akrécia má veľký význam v tesných dvojhviezdach, keď sa prenáša hmota z jednej hviezdy na druhú. Ak je jednou zo zložiek biely trpaslík, nastáva akrécia plynu na jeho povrch. Vodík, ktorý v plyne prevláda, sa pri akrécii postupne zohrieva až na teplotu, pri ktorej sa spustí termonukleárna reakcia; nastáva výbuch novy.

Akrécia plynu na neutrónovú hviezdu (pulzar) alebo  čiernu dieru vysvetľuje podstatu ich rtg žiarenia. Pri mladých pulzaroch akrécia nie je možná, pretože sú zdrojom vysokoenergetických častíc; únik častíc z pulzara sa však postupne zmenšuje a po 106-107 r je už akrécia na pulzary možná. Padajúca látka utvára okolo kompaktnej hviezdy akréčny disk. Príkladom akrécie na neutrónovú hviezdu sú rtg zdroje Her X-1 a Cen X-3.

V prípade Cyg X-1 nastáva akrécia na čiernu dieru; zdrojom rtg žiarenia je akréčny disk (röntgenová dvojhviezda).
## Pozorovania
Pravdepobne prvá planéta pozorovaná v procese akrécie je LkCa 15 b.

## Referencie

## Zdroje
* 
*

## Pozri aj

* Akréčny disk
* Vznik a vývoj slnečnej sústavy

Kategória:Gravitácia
Kategória:Planetológia
Kategória:Vývoj hviezd
T Tauri

right|200px|T Tauri
**T Tauri** je premenná hviezda v súhvezdí Býk. Objavil ju v októbri roku 1852 John Russell Hind. Je to veľmi mladá hviezda spektrálneho typu G5e. V HR-diagrame sa nachádza nad hlavnou postupnosťou, pretože ešte nedozrela na „dospelú hviezdu“. T Tauri predstavuje konečnú fázu protohviezdy, kde dochádza k nerovnovážnemu stavu medzi produkovanou a vyžarovanou energiou. Takéto hviezdy sú nestabilné, rýchlo a nepravidelne menia svoju jasnosť. 

Je súčasťou otvorenej hviezdokopy Hyády, nachádza sa v blízkosti hviezdy Epsilon Tauri. Stala sa prototypom hviezd typu T Tauri a ako všetky hviezdy tohto typu, je veľmi mladá, iba 1 milión rokov. Od Slnka je vzdialená okolo 460 ly a jej zdanlivá hviezdna veľkosť sa nepredpovedateľne mení od 9,3 do 14.

Sústava T Tauri pozostáva minimálne z 3 hviezd, pričom iba jedna z nich je viditeľná vo viditeľnom svetle. Ostatné dve žiaria v infračervenej oblasti a jedna z nich emituje aj rádiové vlny. Pomocou pozorovaní VLA bolo zistené, že mladá hviezda, samotná T Tauri, dramaticky zmenila svoju dráhu po tesnom priblížení s jednou zo svojich spoločníc a možno bola vymrštená von zo systému.

Fyzicky sa v jej blízkosti nachádza reflexná hmlovina NGC 1555 alebo *Hindova premenná hmlovina*. Je osvetľovaná hviezdou T Tauri a jej jasnosť sa mení spolu s jasnosťou hviezdy. Hmlovina NGC 1554 bola tiež asociovaná s T Tauri, pozoroval ju Otto Struve v roku 1868, ale onedlho zmizla alebo nikdy neexistovala, a je známa ako *Struveho stratená hmlovina*.

S hmlovinou NGC 1555, prípadne so samotnou hviezdou T Tauri, je možno asociovaný aj Herbig-Harov objekt.

## Zdroj
* 

## Iné projekty

Kategória:Hyády
Kategória:Súhvezdie Býk

Kategória:Infračervené zdroje
Kategória:Rádiové zdroje
Kategória:Astronomické objekty objavené v roku 1852
Premenná hviezda typu T Tauri

**Hviezdy typu T Tauri** sú triedou premenných hviezd pomenovaných po ich prototype, T Tauri. Nachádzajú sa v blízkosti molekulárnych mrakov a sú identifikované ich optickou premenlivosťou a silnými chromosférickými čiarami.

## Vlastnosti
Sú to najmladšie viditeľné hviezdy. Ich povrchová teplota je podobná ako teplota hviezd hlavnej postupnosti rovnakej hmotnosti, ale sú viditeľne jasnejšie, pretože majú väčší polomer. Ich centrálna teplota je príliš nízka na spaľovanie vodíka, energiu však získavajú z gravitačnej kontrakcie, kým sa hviezda neustáli na hlavnej postupnosti. To trvá asi 100 miliónov rokov. Typicky rotujú v perióde 1 - 12 dní, čo je v porovnaní so Slnkom (27 dní) veľmi málo. Sú veľmi aktívne a premenlivé. Je známe, že na nich existujú veľké oblasti hviezdnych škvŕn a vykazujú intenzívne a premenlivé gama žiarenie a rádiové vlny, ktoré sú približne 1000-krát silnejšie ako Slnko. Väčšinou majú veľmi silný hviezdny vietor. Podľa ich spektra sa usudzuje, že majú väčší prebytok lítia ako Slnko a iné hviezdy hlavnej postupnosti, pretože lítium sa ničí pri teplote okolo 2 500 000 K.

Približne polovica hviezd typu T Tauri má protoplanetárne disky a väčšina týchto hviezd sa nachádza v dvojhviezdach.


Kategória:Premenné hviezdy
Kategória:Rádiové zdroje
Kategória:Gama zdroje
Družica

**Družica** (iné názvy: **satelit**, **obežnica**, zriedkavo **trabant**) je astronomické teleso obiehajúce okolo centrálneho (ústredného) astronomického telesa.

Rozlišuje sa:
* prirodzená družica,
* umelá družica.

Prirodzená družica je prírodné astronomické teleso (spravidla mesiac). Umelá družica je umelé kozmické teleso, objekt vytvorený človekom, príp. inou inteligentnou bytosťou (pozri mimozemský život), ktorý sa pohybuje v prvom priblížení po uzavretej krivke okolo prírodného astronomického objektu.

Synchrónna družica je taká družica, ktorá obehne centrálne teleso práve za dobu jeho rotácie. Príkladom synchrónnej družice je geostacionárna družica.

## Referencie

Kategória:Astronómia
Kategória:Nebeská mechanika
Brahma (hinduistický boh)

náhľad|220px
**Brahma** (-hlavný zaužívaný slovenský tvar, resp. prepis sanskritského nominatívu nahradzujúci koncové dlhé a krátkym) alebo **Brahmá** (-sanskritský nominatív; písmom dévanágarí: ब्रह्मा) alebo **Brahman** (-sanskritský kmeň; písmom dévanágarí: ब्रह्मन्)  je hinduistický Boh - stvoriteľ vesmíru, ktorý spolu s Višnuom a Šivom tvoria Trimúrti, čiže 3 aspekty jedného Boha. Nemal by sa zamieňať s brahmanom (brahmou), čo je v hinduizme prvotná, neosobná, všadeprítomná a konečná duchovná realita.

V indickej mytológii sa Brahma demiurg rodí z kvetu lotosu vyrastajúceho z pupku spiaceho Višnua. Po stvorení vesmíru sa Višnu prebúdza a berie ho do svojej starostlivosti. Vývoj prebieha v kozmických cykloch. Jedna kalpa predstavuje deň Brahmu, ktorý trvá 4 320 000 000 pozemských rokov; rovnaký čas trvá aj noc Brahmu. Kalpa sa ďalej skladá z tisíca cyklov, z ktorých každý obsahuje štyri jugy. 30 dní a nocí Brahmu tvorí mesiac Brahmu (259 200 000 000 pozemských rokov). 12 mesiacov je rok Brahmu (3 110 400 000 000 pozemských rokov).

Trvanie vesmíru je ohraničené a je rovné dĺžke života Brahmu, zodpovedajúcej 100 rokom Brahmu, čo je 311 040 000 000 000 pozemských rokov; na konci ho Šiva ničí. Odhaduje sa, že teraz prebieha 51. rok Brahmu.

Rezidenciou Brahmu má byť Brahmaloka (*loka* - planéta), jedna z tzv. nebeských planét.

## Iné projekty

Kategória:Hinduizmus
Kategória:Indickí bohovia
Kategória:Bohovia stvoritelia
Stálica

**Stálica** môže byť:
* v astronómii zastarano: hviezda v dnešnom ponímaní (v minulosti sa výraz stálica používal na odlíšenie od výrazu obežnica/planéta a výraz hviezda sa používal ako súhrnné označenie pre (najmä) stálice a obežnice), pozri hviezda
* prenesene: umelec, ktorý má stálu vysokú výkonnosť a popularitu (napr. stálica hudobného neba)

## Pozri aj
* Stálicová ulica

## Referencie
Peter Chudík

**Peter Chudík** (* 18. február 1961, Lipany) je bývalým predsedom Prešovského samosprávneho kraja. Do tejto funkcie bol zvolený v roku 2001. V roku 2005 bol v nej vo voľbách opäť potvrdený, rovnako ako v rokoch 2009 a 2013. V roku 2017 zvolený nebol.

Peter Chudík je absolventom Lekárskej fakulty UPJŠ. V roku 2002 vstúpil do HZDS. Bol riaditeľom Nemocnice s poliklinikou v Prešove, stal sa prvým prednostom Krajského úradu v Prešove, neskôr nastúpil na uvoľnený post poslanca NR SR.

V roku 2001 kandidoval za HZDS.

V roku 2003 ho vylúčili z HZDS, s Mečiarovými kritkmi "okolo Vojtecha Tkáča a Oľgy Keltošovej" potom vstúpil do Ľudovej únie z ktorej v roku 2004 vystúpil. V súčasnosti je vraj bez straníckej príslušnosti. V roku 2005 kandidoval za koalíciu Smer-HZD-SNS.

Od roku 2016 bol poslancom NR SR.

V júni 2017 oznámil, že sa o funkciu predsedu kraja s podporou SMER-SD chce uchádzať znovu novembrových krajských voľbách.
Kandidoval, ale nebol zvolený. Získal 30,62 %.

Na jeseň 2019 sa vzdal poslaneckého mandátu a pracoval na slovenskom konzuláte v Užhorode. V máji 2020 sa postu vzdal s platnosťou do konca mesiaca. Podľa Aktualit má byť odchod z rodinných dôvodov.

## Zamestnania a funkcie
* 19861988 Okresný ústav národného zdravia Michalovce, lekár
* 19891990 Okresný ústav národného zdravia Prešov, lekár
* 19901994 Poliklinika Sabinov, riaditeľ
* 19941996 Nemocnica s poliklinikou J.A. Raimana Prešov, riaditeľ
* 1996 Ministerstvo vnútra, Splnomocnenec vlády pre zriadenie Prešovského kraja
* 19961998 Krajský úrad Prešov, prednosta
* 19992001 Adrem s.r.o., obchodný zástupca
* 20012002 NR SR, poslanec
* 2002 - 2017 Predseda Prešovského samosprávneho kraja

## Referencie

## Iné projekty

Kategória:Slovenskí politici
Kategória:Politici ĽS-HZDS
Kategória:Politici LS
Kategória:Narodenia v 1961
Kategória:Predsedovia Prešovského samosprávneho kraja
Kategória:Poslanci NR SR (2016 – 2020)
Kategória:Absolventi Lekárskej fakulty Univerzity Pavla Jozefa Šafárika v Košiciach
Kategória:Slovenskí lekári
Kategória:Riaditelia nemocníc na Slovensku
Kategória:Slovenskí manažéri
Gravitačná kontrakcia

**Gravitačná kontrakcia** je proces, pri ktorom pôsobením vlastnej gravitácie medzi časticami vesmírneho telesa dochádza k jeho zmršťovaniu, pričom sa teleso zahrieva a obyčajne sa zrýchľuje jeho rotácia.

Gravitačná kontrakcia prebieha napríklad pri vzniku hviezd z chladných mračien medzihviezdneho plynu a prachu, keď sa mračno zmršťuje a zahrieva, pričom začína emitovať žiarenie.
Hoci sa protohviezdy dokážu ubrániť gravitačnému kolapsu tepelnou rovnováhou, zostávajú aj naďalej závislé od gravitácie. Teplota plynu v centrálnych častiach protohviezd po zastavení gravitačného kolapsu je ešte prinízka na syntézu jadier atómov plynu. Neprevyšuje 150 000°C. Nové hviezdy si musia i naďalej dopĺňať vyžarovanú energiu tepelnou energiou, ktorú získavajú gravitačným zmršťovaním sa, kontrakciou. Hviezda pri gravitačnej kontrakcií iba nepatrne zmenšuje svoj objem. Teplota a tlak vo hviezde, naopak, narastá. 

## Pozri aj

* Gravitačný kolaps (astronómia)

Kategória:Vznik hviezd
Max Wolf

**Maximilian Franz Joseph Cornelius Wolf** (* 21. jún 1863, Heidelberg, Nemecko – † 3. október 1932, Heidelberg) bol nemecký astronóm, pionier astrofotografie.

Svoj Ph.D. získal na univerzite v Heidelbergu. Neskôr študoval v Štokholme, ale zakrátko sa vrátil do Heidelbergu, kde pôsobil do konca svojho života. Prevádzkoval observatórium (Landessternwarte Heidelberg-Königstuhl) a pôsobil ako profesor astrofyziky.

Objavil stovky asteroidov (jeho prvým bol 323 Brucia), prvého trójana 588 Achilles a tisícky hmlovín a galaxií.

## Zdroj

*Joseph S. Tenn: *The Bruce Medalists* Maximilian Franz Joseph Cornelius Wolf 

Kategória:Nemeckí astronómovia
Kategória:Objavitelia planétok
Kategória:Objavitelia asteroidov
Kategória:Objavitelia komét
Kategória:Držitelia Gold Medal of the Royal Astronomical Society
Kategória:Osobnosti z Heidelbergu
George Van Biesbroeck

**George A. Van Biesbroeck** (alebo **Georges-Achille Van Biesbroeck**) (* 21. január 1880, Gent, Belgicko – † 23. február 1974) bol belgicko-americký astronóm. Vykonával merania dvojhviezd, pozoroval kométy, planétky a mesiace planét. Objavil tri nové kométy, jedenásť planétok a niekoľko nov.

## Externé odkazy
* George Van Biesbroeck na adsabs.harvard.edu

Kategória:Belgickí astronómovia
Kategória:Astronómovia USA
Kategória:Objavitelia planétok
Kategória:Objavitelia asteroidov
Kategória:Objavitelia komét
Kategória:Osobnosti z Gentu
STS-108

**STS-108** bola misia amerického raketoplánu Endeavour. Išlo o dvanásty let raketoplánu k Medzinárodnej vesmírnej stanici, pričom cieľom bola doprava zásob na stanicu a vystriedanie tretej základnej posádky štvrtou základnou posádkou.

## Posádka
* Dominic L. Gorie (3), veliteľ
* Mark E. Kelly (1), pilot
* Linda M. Godwin (4), špecialista misie
* Daniel M. Tani (1), špecialista misie

### Posádka [[Expedition 4]] dopravená na ISS
* Jurij Onufrijenko (2), veliteľ ISS – Rusko
* Carl E. Walz (4), letový inžinier ISS
* Daniel W. Bursch (4), letový inžinier ISS

### Posádka [[Expedition 3]] dopravená na Zem
* Frank L. Culbertson, Jr. (3) veliteľ ISS
* Michail Ťurin (1), letový inžinier RSA ISS
* Vladimir Dežurov (2), veliteľ Soyuzu RSA ISS

## Parametre misie
* **[[Hmota]]:**  nákladu
* **[[Perigeum]]:** 
* **[[Apogeum]]:** 
* **[[Inklinácia]]:** 51.6°
* **[[Orbitálna perióda|Perióda]]:** 92 min

### Spojenie s ISS
* **Pripojenie**: 7. december 2001, 20:03:29 UTC
* **Odpojenie**: 15. december 2001, 17:28:00 UTC
* **Čas spojenia**: 7 dní, 21 h, 24 min, 31 s

### Vychádzky do vesmíru
* *** Godwin a Tani *** – EVA 1
* **EVA 1 štart**: 10. december 2001 – 17:52 UTC
* **EVA 1 koniec**: 10. december 2001 – 22:04 UTC
* **Trvanie**: 4 hodiny, 12 minút

## Pozri aj
* Vesmírna veda
* Space Shuttle
* Družicový stupeň raketoplánu
* Zoznam misií raketoplánu
* Zoznam kozmických letov s ľudskou posádkou 2000 – súčasnosť
* Zoznam vychádziek do vesmíru

## Iné projekty

## Externé odkazy
* NASA prehľad misie  

Kategória:Program Space Shuttle
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2001
Artemision

**Artemision** (po latinsky *Artemisium*) môže byť:
*grécky výraz pre Artemidin chrám
*mys v Grécku, pozri Artemision (mys)
Artemision (mys)

**Artemision** (, ) je mys v na severe ostrova Eubója v Grécku.

Mys je pomenovaný podľa Artemidinho chrámu ktorý tu stál v minulosti. Pri myse sa roku 480 pred Kr. odohrala bitka pri Artemisione.

Kategória:Mysy v Grécku
Kategória:Geografia Grécka
Salamis

**Salamis** môže byť:
* starý názov ostrova Salamina
* archeologické nálezisko mesta na Cypre, pozri Salamis (Cyprus)
* v gréckej mytológii nymfa, dcéra riečneho boha Asópa, pozri Salamis (mytológia)
Salamina

thumb|Pláž Kaki Vigla

**Salamina** (), v staroveku **Salamis** (starogr. *Σαλαμίς* – Salamis), (arvanitika *Κȣλλȣρι* (Kulluri)), v slovenčine v historických kontextoch aj **Salamína**, je grécky ostrov, uzatvárajúci ústie Eleusínskej zátoky a ležiaci v severnej časti Aiginského zálivu (Sarónskeho zálivu) Egejského mora, zhruba  západne od Atén, na dohľad od prístavu Pireus. S rozlohou  je najväčším z ostrovov Aiginského zálivu, najvyšší bod vápencového masívu tvoriaceho Salamínu dosahuje  nad hladinou mora.

V roku 2011 tu žilo 39 283 obyvateľov, spadá do nomu Atika a administratívne je rozdelený medzi mestá Salamína, ležiace na západnom, a Ambelakia, ležiace na východnom pobreží. Salamína je obľúbeným výletným cieľom pre obyvateľov aténskej aglomerácie, je tu umiestnená aj hlavná základňa gréckeho vojenského loďstva.

## História
Salamínu osídlili grécke kmene Iónov.

Podľa legendárneho podania bol za čias trójskej vojny vládcom Salamíny kráľ Telamón, ktorého syn Aiás patril pred Trójou k najstatočnejším gréckym bojovníkom. Telamónov druhý syn Teukros potom založil na Cypre mesto Salamina (Cyprus).

Na prelome 7. a 6. storočia pred Kr. súperili o ostrov, ležiaci medzi nimi, mestá Megara a Atény, nakoniec sa stal súčasťou aténskeho panstva. 

V úžine pri východnom pobreží ostrova sa v roku 480 pred Kr. udiala bitka pri Salamíne, v ktorej spojené grécke loďstvo pod Temistoklovým vedením dosiahlo rozhodujúce víťazstvo nad početne silnejšou perzskou flotilou.
Zo Salamíny pochádzal starogrécky dramatik Euripides.

Neskôr ostrov pripadol Rímu a od roku 395 je súčasťou Východorímskej (Byzantskej) ríše. V 13. stor. ho ovládli Európania. Počas tohto obdobia mnohí obyvatelia Salamíny ostrov opustili, a tak bol v 14. stor. osídlený albánskymi Arvanitmi, ktorí sa považovali za Grékov. Od 15. stor. patrí ostrov Turkom. V tomto období sa na Salamínu utiahli mnohé grécke rodiny z Atiky a Atén. Na ostrove teda žili dve jazykové skupiny, Gréci a Arvaniti. Od roku 1831 je súčasťou Grécka. Počas 20. storočia sa na Salamíne usadili mnohí obyvatelia Atén. Na Salamíne žijú okrem grécky hovoriacich Grékov aj grécki Arvaniti.

## Referencie

Kategória:Dejiny Grécka
Kategória:Ostrovy Grécka
Kategória:Ostrovy Egejského mora
Grécke ostrovy

**Grécke ostrovy** môže byť:
*kolektívne označenie pre ostrovy patriace Grécku (asi 3000 ostrovov), teda: 
**Iónske ostrovy
**Eubója
**Severné Sporady
**Severoegejské ostrovy a Východoegejské ostrovy (vrátane Južných Sporád)
**Kyklady
**Argosarónske ostrovy
**Krétsky oblúk (Kréta a okolité ostrovčeky, napríklad Gavdos, Dia (ostrov), Kufonisi, Gaiduronisi/Chrysi)
*v užšom zmysle (tiež **Grécke súostrovie**) len už uvedené ostrovy bez Iónskych ostrovov a Krétskeho oblúka (prípadne okrem ostrovov patriacich dnes Turecku)
Iónske ostrovy

thumb|Poloha Iónskych ostrovov v Grécku
**Iónske ostrovy** sú skupina 5 veľkých (Korfu, Leukas, Ithaké, Kefallénia, Zakynthos) a asi 35 menších ostrovov v Iónskom mori pri západnom pobreží Grécka. Ráta sa k nim často aj ostrov Kythira a Andikythira južne od Peloponézu.

Časté zemetrasenie, často turistické strediská.

Zoznam hlavných Iónskych ostrovov:
* Andikythira (Adikythira)
* Andipaxos (Adipaxos, A(n)dipax(o)i)
* Ithaki (asi nie je identický s Odyseovou Itakou, tou je pravdepodobne Lefkada !)
* Kefalonia
* Korfu = Kerkyra
* Kythira
* Lefkada
* Paxos (Pax(o)i)
* Zakynthos

## Dejiny Iónskych ostrovov
Od najstarších čias boli súčasťou gréckej (antickej) civilizácie. V priebehu 3. storočia pred n.l. sa stali súčasťou Rímskej ríše, po jej rozdelení v 3. storočí n.l. sa stali súčasťou Východorímskej ríše. Súčasťou Byzantskej ríše boli do roku 1186, keď ich získali západoeurópski križiaci. Od konca 14. storočia niektoré ostrovy ovládli Benátky (najmä Korfu, od roku 1386). Za napoleonských vojen ich v roku 1797 (po zrušení samostatnosti Benátskej republiky) ovládli Francúzi. V roku 1799 bola francúzska armáda z Iónskych ostrovov vypudená ruskou armádou a cár Pavol I. prehlásil územie siedmych ostrovov za republiku (pod názvom "Republika siedmych spojených ostrovov") pod spojeným rusko-osmanským protektorátom. V roku 1807, po podpise mierovej dohody medzi Ruskom a Francúzskom v Tylži, ostrovy opäť prešli pod francúzsku okupáciu, ale v roku 1809 ich obsadili Briti. V roku 1815 bol rozhodnutím diplomatov na Viedenskom kongrese utvorený "Spojený štát siedmych iónskych ostrovov", ktorý bol formálne samostatným štátnym útvarom, ale v praxi ostal pod britským protektorátom, a to až do roku 1864. V tomto roku sa územie Iónskych ostrovov pripojilo ku Gréckemu kráľovstvu.     
 
## Referencie


## Literatúra
* Kolektív autorov: *Dějiny Řecka.* Praha : Nakladatelství Lidové noviny, 1998, s. 274  276 [kapitola "Sedmiostrovní stát"].

Kategória:Ostrovy Grécka
Kategória:Kraje v Grécku
Kategória:Regióny v Grécku
Kategória:Iónske more
Kategória:Súostrovia Stredozemného mora
Sporady

**Sporady** (po grécky *Sporades*) je označenie pre:
*súostrovie Severné Sporady a súostrovie Južné Sporady
*v užšom zmysle len pre súostrovie Severné Sporady
*v staroveku: všetky ostrovy Egejského mora okrem Kyklád
*krajská jednotka v Grécku, pozri Sporades (krajská jednotka)
Severné Sporady

**Severné Sporady** je sústrovie asi 80 malých skalnatých ostrovov na sever od ostrova Eubója. Celková rozloha ostrovov je .

Patria sem ostrovy:
*Adhelfopulo (Adhelfopoulo)
*Alonnisos
*Jura (Giura, Gioura)
*Kyra Panaja (Kyra Panagia)
*Pelagos
*Peristera
*Piperi
*Psathura (Psathoura)
*Skandzura (Skantzoura)
*Skiathos
*Skýros
*Skopelos

Kategória:Ostrovy Grécka
Kategória:Ostrovy Egejského mora